  Майя Бывальцева Удмуртиысь водительёсты куазь уродмон сярысь ало. Кызьы ивортэ элькунысь Кунпуш ужъёсъя министерствоысь ГИБДД-лэн элькунъя управлениысьтыз нырысетӥ ёзэтэз, куазез эскерисьёс чакламъя матысь нуналъёсы сюресъёс вылэ лымы пуктоз но йӧвалег луоз. Куазь шуныт кариськоз но лымыялоз, соин валче автомобиль сюресъёс вылын югдур секыт луыны быгатоз: урод адӟиськоз, сюрес вылэ лымы пуктоз но йӧвалег кылдоз ГИБДД-лэн элькунъя управлениысьтыз нырысетӥ ёзэтэзКун автоинспекци водительёслы ӝоглыкез кулэстыны, бӧрсьысь яке артэ мынӥсь машинаос куспысь висэс кышкыттэм возьыны, озьы ик чурысь чуре шуак потанлэсь но карсьӧр трассаос вылын азьысь машинаосты ортчонлэсь ало. Руль сьӧр алигес пускемъёсты сюрес вылэ потонлэсь возиськыны куро.   Тегъёс: Авто ГИБДД Удмуртия куазь лымы  